ai4bharat/Pralekha huggingface dataset:
স্বরাষ্ট্র মন্ত্রক
সংসদে সর্বসম্মতভাবে মানবাধিকার  বিল, ২০১৯ পাশ
নয়াদিল্লি, ২৩ জুলাই, ২০১৯
সাংসদদের প্রতি কেন্দ্রীয় স্বরাষ্ট্র মন্ত্রী শ্রী অমিত শাহের আন্তরিক আবেদনের পর তাঁদের সমর্থনে সর্বসম্মতভাবে মানবাধিকার সংশোধন বিল, ২০১৯ সোমবার রাজ্যসভায় পাশ হয়েছে।
জাতীয় মানবাধিকার কমিশনের অধ্যক্ষ ও সদস্য নির্বাচন প্রক্রিয়ায় স্বচ্ছতা বজায় রাখা সম্পর্কে শ্রী শাহ বলেন, এই কমিশনের নির্বাচন কমিটিতে সংসদের দুই কক্ষের বিরোধী নেতৃবৃবন্দ যেমন রয়েছেন, তেমনই প্রধানমন্ত্রী, স্বরাষ্ট্র মন্ত্রী, লোকসভার অধ্যক্ষ এবং রাজ্যসভার উপধ্যক্ষও রয়েছেন। তাই, এ ধরণের কমিটির সিদ্ধান্ত সম্পর্কে সন্দেহের কোনও অবকাশ নেই। স্বরাষ্ট্র প্রতিমন্ত্রী শ্রী নিত্যানন্দ রাই বলেন, বিগত ১৩ বছরে বিভিন্ন ধরণের চ্যালেঞ্জ মোকাবিলার প্রেক্ষিতে মানবাধিকার সুরক্ষা বিলে সংশোধন করা হয়েছে। এই সংশোধনের ফলে কমিশনের কার্যকারিতা আরও বৃদ্ধি পাবে। তিনি আরও বলেন, মোদী সরকার মানবাধিকার কমিশনের নিরপেক্ষতা স্বায়ত্ত্বশাসন বজায় রাখতে অঙ্গীকারবদ্ধ।
মানবাধিকার সুরক্ষায় জাতীয় ও রাজ্যস্তরে মানবাধিকার কমিশন গঠনের লক্ষ্যে ১৯৯৩ সালে মানবাধিকার সুরক্ষ আইন কার্যকর করা হয়। বিশ্ব মানবাধিকার সংক্রান্ত বিভিন্ন মঞ্চে মানবাধিকারের ব্যাপারে যে উদ্বেগ প্রকাশ করা হয়েছে, তার নিরসনের লক্ষ্যেই মানবাধিকার কমিশন সংশ্লিষ্ট আইনটিতে কিছু সংশোধনের প্রস্তাব করে। কয়েকটি রাজ্য সরকারের কাছ থেকেও সংশ্লিষ্ট আইনটিতে সংশোধনের প্রস্তাব আসে। রাজ্যগুলির পক্ষ থেকে আরও জানানো হয় যে, বর্তমানে কার্যকর শর্ত ও যোগ্যতার ভিত্তিতে রাজ্য মানবাধিকার কমিশনের অধ্যক্ষ পদে উপযুক্ত ব্যক্তির নিয়োগে তাদের সমস্যার সম্মুখীন হতে হয়েছে।
মানবাধিকার সুরক্ষা  বিল, ২০১৯ – এ অন্তর্বর্তীকালীন যে সমস্ত আইনি সংস্থান রয়েছে, তা নিম্নরূপ –
ভারতের প্রধান বিচারপতির পাশাপাশি, সুপ্রিম কোর্টের একজন বিচারপতিকেও কমিশনের অধ্যক্ষ হিসাবে নিয়োগ করা যেতে পারে।
কমিশনের সদস্য সংখ্যা ২ থেকে বাড়িয়ে ৩ করা, এদের একজন হবেন মহিলা সদস্যা।
২
কমিশনের আমন্ত্রিত সদস্য হিসাবে জাতীয় অনগ্রসর শ্রেণী কমিশনের অধ্যক্ষ, জাতীয় শিশু অধিকার সুরক্ষা কমিশনের অধ্যক্ষ এবং বিশেষভাবে সক্ষম ব্যক্তিদের জন্য গঠিত কমিশনের প্রধানকে অন্তর্ভুক্ত করা।
জাতীয় ও রাজ্যস্তরীয় কমিশনগুলির অধ্যক্ষ তথা সদস্যদের কার্যকালের মেয়াদ ৫ থেকে কমিয়ে ৩ বছর করা। তবে, এরা সকলেই পুনর্নিয়োগের জন্যও বিবেচিত হতে পারেন।
রাজ্যস্তরীয় কমিশনগুলির অধ্যক্ষ পদে হাইকোর্টের প্রধান বিচারপতির পাশাপাশি, হাইকোর্টের যে কোনও একজন বিচারককে নিয়োগ করা যেতে পারে।
CG/BD/SB
(Visitor Counter : 102
আয়ুষ
আন্তর্জাতিক ক্ষেত্রে আয়ুষ চর্চার প্রসার
নতুন দিল্লি, ৯ ফেব্রুয়ারি, ২০২১
আন্তর্জাতিক ক্ষেত্রে আয়ুষ চর্চার প্রসারকে স্বীকৃতি দিতে প্রচলিত ওষুধ এবং হোমিওপ্যাথির ক্ষেত্রে আয়ুষ মন্ত্রক বিভিন্ন দেশের সঙ্গে সমঝোতা পত্র স্বাক্ষর করেছে। আয়ুষ মন্ত্রক এ পর্যন্ত ২৫ টি দেশের সঙ্গে এই ধরনের সমঝোতা পত্র স্বাক্ষর করেছে। কেন্দ্রীয় প্রতিমন্ত্রী শ্রী কিরেন রিজিযু আজ রাজ্যসভায় এক লিখিত প্রশ্নের উত্তরে এই তথ্য জানিয়েছেন।
বিভিন্ন বিদেশী শিক্ষা প্রতিষ্ঠান ও বিশ্ববিদ্যালয়ের সাথে আয়ুষ নিয়ে গবেষণা করার জন্য ২৩টি সমঝোতা পত্র এবং আয়ুষ একাডেমিক চেয়ার স্থাপনের জন্য ১৩টি সমঝোতা পত্র স্বাক্ষরিত হয়েছে।
সেন্ট্রাল গভর্নমেন্ট হেলথ স্কিমের অন্তর্গত আয়ুর্বেদ, হোমিওপ্যাথিক এবং ইউনানী ও সিদ্ধার জেনারেল ডিউটি অফিসারদের বেতনক্রম এ্যালোপ্যাথিক চিকিৎসকদের সম হারে করা হয়েছে।
পরিবেশওঅরণ্যমন্ত্রক
একবার ব্যবহারযোগ্য প্লাস্টিকের উপর নিষেধাজ্ঞা
নয়াদিল্লি, ২১ জুলাই, ২০২২
পরিবেশ, বন ও জলবায়ু পরিবর্তন বিষয়ক মন্ত্রক একবার ব্যবহারযোগ্য প্লাস্টিক সামগ্রী বিক্রি ও ব্যবহার, প্রস্তুত, মজুত, বন্টন ও আমদানির উপর নিষেধাজ্ঞা জারি করে ২০২১ সালের ১২ অগাস্ট প্লাস্টিক বর্জ্য ব্যবস্থাপনা সংশোধনী আইন, ২০২১ জারি করে। ২০২২-এর পয়লা জুলাই থেকে এটি কার্যকর হয়েছে। এর মধ্যে রয়েছে –
১) কান পরিষ্কার করার প্লাস্টিক কাঠি, বেলুনের জন্য প্লাস্টিকের লাঠি, প্লাস্টিকের পতাকা, চকলেট ও আইসক্রিমের কাঠি, সাজসজ্জার জন্য ব্যবহৃত থার্মোকল।
২) প্লেট, কাপ, গ্লাস, চামচ, ছুরি, কাঁটা চামচ, স্ট্র, ট্রে বা মিস্টির বাক্স, প্যাকেট করার মতো কাগজ, নিমন্ত্রণপত্র, সিগারেটের প্যাকেট, ১০০ মাইক্রণের কম প্লাস্টিক বা পিভিসি ব্যানার।
এই বিজ্ঞপ্তি অনুযায়ী, ৭৫ মাইক্রণের কম ওজনের প্লাস্টিকের ক্যারিব্যাগ বিক্রি, ব্যবহার, প্রস্তুত, মজুত, বন্টন ও আমদানির ওপরও ২০২১ সালের ৩০ সেপ্টেম্বর থেকে নিষেধাজ্ঞা রয়েছে। ৩৪টি রাজ্য ও কেন্দ্রশাসিত অঞ্চলে প্লাস্টিক ক্যারিব্যাগ/একবার ব্যবহারযোগ্য প্লাস্টিক সামগ্রী ব্যবহার সম্পূর্ণ বা আংশিক বন্ধ করতে ইতিমধ্যেই বিবৃতি জারি করা হয়েছে। অণু, ক্ষুদ্র ও মাঝারি শিল্পোদ্যোগগুলিকে একবার ব্যবহারযোগ্য প্লাস্টিক সামগ্রীর পরিবর্তে অন্য সামগ্রী তৈরির জন্য প্রশিক্ষণের ব্যবস্থা করা হচ্ছে। এছাড়াও, প্রযুক্তির উন্নতি, সচেতনতা বৃদ্ধি এবং পরিকাঠামো উন্নয়নের জন্য সরকারের তরফে নানা ব্যবস্থা গ্রহণ করা হচ্ছে।
রাজ্যসভায় আজ এক লিখিত প্রশ্নের জবাবে একথা জানিয়েছেন পরিবেশ, বন ও জলবায়ু পরিবর্তন বিষয়ক প্রতিমন্ত্রী শ্রী অশ্বিনী কুমার চৌবে।
PG/PM/SB
(Visitor Counter : 114
নির্বাচনকমিশন
মণিপুরে প্রথম দফার নির্বাচন ১১ই এপ্রিল
আউটার মণিপুর লোকসভা আসনে প্রার্থীসংখ্যা ৮
সুষ্ঠুভাবে নির্বাচন সম্পন্ন করার জন্য ১ হাজার ৫৬২টি ভোট গ্রহণ কেন্দ্র
নয়াদিল্লি, ০৮ এপ্রিল, ২০১৯
মণিপুরের আউটার মণিপুর সংসদীয় আসনে প্রথম দফার নির্বাচন ১১ই এপ্রিল। রাজ্যের ইনার মণিপুর সংসদীয় আসনে দ্বিতীয় দফায় ভোট গ্রহণ করা হবে। উল্লেখ করা যেতে পারে, মণিপুরে ২টি লোকসভা আসন রয়েছে।
আউটার মণিপুর সংসদীয় আসনে মোট ভোটার ১০ লক্ষ ১০ হাজার ৬১৮। এর মধ্যে পুরুষ ভোটার ৪ লক্ষ ৯৫ হাজার ৫৮৩ এবং মহিলা ভোঁটার ৫ লক্ষ ১৫ হাজার ২২। তৃতীয় লিঙ্গের ১৩ জন ভোটদাতা রয়েছেন। এই সংসদীয় আসনে পুরুষ ভোটারের তুলনায় মহিলা ভোটারের সংখ্যা বেশি।
আউটার মণিপুর সংসদীয় আসনে মোট ৮ জন প্রার্থী প্রতিদ্বন্দ্বীতার আসরে রয়েছেন। সুষ্ঠুভাবে ভোটদান প্রক্রিয়া সম্পন্ন করার জন্য ১ হাজার ৫৬২টি ভোট গ্রহণ কেন্দ্র স্থাপন করা হয়েছে। রাজ্যে প্রথম পর্যায়ে ভোটে সার্ভিস ভোটার রয়েছেন ১১ হাজার ৩৪৭ জন।
মণিপুরে প্রথম দফায় লোকসভা নির্বাচনের জন্য গত ১৮ই মার্চ বিজ্ঞপ্তি জারি করা হয়। মনোনয়নপত্র দাখিলের শেষ দিন ছিল ২৫ মার্চ। ২৬শে মার্চ মনোনয়ন পত্রগুলি খতিয়ে দেখা হয়। মনোনয়ন প্রত্যাহারের শেষ দিন ছিল ২৮শে মার্চ।
CG/BD/SB
(Visitor Counter : 60
মানবসম্পদবিকাশমন্ত্রক
ইন্ডিয়ান ইনস্টিটিউট অফ ইনফরমেশন টেকনলজি আইন  ২০১৭-তে
সুরাট, ভোপাল, ভাগলপুর, আগরতলা এবং রায়চুরের পাঁচটি আইআইআইটি’র অন্তর্ভুক্তিকরণে কেন্দ্রীয় মন্ত্রিসভার সায়
নয়াদিল্লি, ৫ ফেব্রুয়ারি, ২০২০
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে আজ সুরাট, ভোপাল, ভাগলপুর, আগরতলা এবং রায়চুরে সরকারি-বেসরকারি অংশীদারিত্বে তৈরি পাঁচটি ইন্ডিয়ান ইনস্টিটিউট অফ ইনফরমেশন টেকনলজিকে ২০১৭ সালের ইন্ডিয়ান ইনস্টিটিউট অফ ইনফরমেশন টেকনলজি  আইন অনুসারে, অন্তর্ভুক্তিকরণের সিদ্ধান্তে অনুমোদন দেওয়া হয়। এর ফলে, বর্তমানের ১৫টি ইন্ডিয়ান ইনস্টিটিউট অফ ইনফরমেশন টেকনলজি বা আইআইআইটি-র পাশাপাশি, ‘জাতীয় গুরুত্বপূর্ণ প্রতিষ্ঠান’ হিসেবে বাকি পাঁচটি আইআইআইটি-র ডিগ্রি প্রদানের ক্ষমতা থাকবে। এই আইআইআইটি-গুলি সরকারি-বেসরকারি অংশীদারিত্বে গড়ে উঠবে। এর ফলে এইসব প্রতিষ্ঠানগুলি ব্যাচেলার অফ টেকনলজি  অথবা মাস্টার অফ টেকনলজি  বা পিএইচডি দিতে পারবে। এতে দেশে তথ্য-প্রযুক্তি ক্ষেত্রে গবেষণার জন্য ছাত্রছাত্রীদের আকৃষ্ট করার সুযোগ তৈরি হবে।
কেন্দ্রীয় মানবসম্পদ উন্নয়ন মন্ত্রী শ্রী রমেশ পোখরিয়াল নিশাঙ্ক এই অনুমোদনের জন্য প্রধানমন্ত্রী শ্রী নরেন্দ্র মোদীকে কৃতজ্ঞতা জানিয়েছেন। তিনি বলেছেন, এই পদক্ষেপের ফলে দেশে এই শিক্ষা প্রতিষ্ঠানগুলিতে তথ্য ও প্রযুক্তিমূলক শিক্ষার সুযোগ তৈরি হবে।
এদের মধ্যে ভোপাল, সুরাট এবং ভাগলপুরের আইআইআইটি ২০১৭-১৮ শিক্ষাবর্ষে, আগরতলার প্রতিষ্ঠানটি ২০১৮-১৯ এবং রায়চুরের প্রতিষ্ঠানটি ২০১৯-২০ শিক্ষাবর্ষে চালু হয়েছে। বর্তমানে প্রায় ১ হাজার ৬০০ ছাত্রছাত্রী এর ফলে উপকৃত হবেন। যদিও এই প্রতিষ্ঠানগুলি এখনও প্রাথমিক-স্তরে রয়েছে, ভবিষ্যতে এখানে পুরোদমে পড়াশুনা শুরু হলে পাঁচ হাজার ছাত্রছাত্রী উপকৃত হবেন।
ইন্ডিয়ান ইন্সটিটিউট অফ ইনফরমেশন টেকনোলজি দেশের তথ্য প্রযুক্তি ক্ষেত্রে উচ্চ-শিক্ষা এবং গবেষণার লক্ষ্যে তৈরি হয়েছে। সরকারি-বেসরকারি অংশীদারিত্বে এই শিক্ষা প্রতিষ্ঠানগুলি একটি অনন্য নজির তৈরি করবে, যেখানে কেন্দ্র ও রাজ্য সরকারগুলির পাশাপাশি, শিল্প সংস্থাগুলি-ও এগিয়ে আসবে মূলধন যোগাতে।
SSS/CB/SB
(Visitor Counter : 67
স্বরাষ্ট্র মন্ত্রক
পরম পূজনীয় স্বামী শ্রী নারায়ন গুরু জির জন্ম জয়ন্তীতে কেন্দ্রীয় স্বরাষ্ট্র মন্ত্রী শ্রী অমিত শাহের শ্রদ্ধার্ঘ্য
নতুনদিল্লি, ২রা সেপ্টেম্বর, ২০২০
কেন্দ্রীয় স্বরাষ্ট্র মন্ত্রী শ্রী অমিত শাহ্ পরম পূজনীয় স্বামী শ্রী নারায়ন গুরুর জন্মজয়ন্তীতে তাঁকে শ্রদ্ধা জানিয়েছেন। এক ট্যুইটবার্তায় শ্রী শাহ্ বলেছেন, “সমাজ সংস্কারক, আধ্যাত্মিক গুরু এবং সাম্য ও সৌভ্রাতৃত্বের প্রবক্তা শ্রী নারায়ন গুরু জী কেরালায় বৈষম্য ও অবিচারের বিরুদ্ধে সাম্য প্রতিষ্ঠায় সমাজ সংস্কারের ক্ষেত্রে নির্ণায়ক ভূমিকা গ্রহণ করেছিলেন।“
মন্ত্রী আরো বলেছেন, “স্বামী শ্রী নারায়ন গুরু জি সমাজের পিছিয়ে পড়া মানুষের ক্ষমতায়ন ও শিক্ষার জন্য নিরলস উদ্যোগ গ্রহণ করেছিলেন। তাঁর দর্শন, শিক্ষা ও চিন্তা দেশের লক্ষ লক্ষ মানুষের জীবনে সমৃদ্ধি নিয়ে এসেছে।“
(CG/CB
কেন্দ্রীয়মন্ত্রিসভা
কেন্দ্রীয় মন্ত্রিসভা আকাশ ক্ষেপনাস্ত্র ব্যবস্থার রপ্তানী অনুমোদন করেছে এবং রপ্তানী সংক্রান্ত প্রস্তাব দ্রুত অনুমোদনের জন্য একটি কমিটি গঠন করেছে
নয়াদিল্লী, ৩০ ডিসেম্বর, ২০২০
আত্মনির্ভর ভারত অভিযানে দেশ বিভিন্ন ধরণের প্রতিরক্ষা সরঞ্জাম এবং ক্ষেপনাস্ত্র তৈরির ক্ষমতা অর্জন করছে। দেশের গুরুত্বপূর্ণ ক্ষেপনাস্ত্র আকাশের ৯৬ শতাংশ উপাদানই দেশে তৈরি।
ভূমি থেকে আকাশে উৎক্ষেপিত ২৫ কিলোমিটার পাল্লার আকাশ ক্ষেপনাস্ত্রটি ২০১৪ সালে ভারতীয় বিমান বাহিনীতে এবং ২০১৫ সালে ভারতীয় সেনাবাহিনীতে অন্তর্ভুক্ত হয়েছে।
সেনাবাহিনীতে অন্তর্ভুক্ত হওয়ার পর আন্তর্জাতিক, প্রতিরক্ষা সংক্রান্ত এবং বিমান বাহিনীর প্রদর্শনীগুলিতে এই ক্ষেপনাস্ত্রের প্রদর্শন হয়েছে। বিভিন্ন বন্ধু রাষ্ট্র এর বিষয়ে উৎসাহ দেখিয়েছে। কেন্দ্রীয় মন্ত্রিসভা বিভিন্ন রাষ্ট্রের আরএফআই/আরএফপি-তে অংশগ্রহণের জন্য ভারতীয় সংস্থাগুলিকে অনুমোদন দিয়েছে।
বর্তমানে ভারতীয় প্রতিরক্ষা সরঞ্জামের বিভিন্ন যন্ত্রাংশ বিদেশে রপ্তানী হয়। তবে বৃহদাকারে সামরিক সরঞ্জাম খুব কমই রপ্তানী হয়ে থাকে। মন্ত্রিসভার এই উদ্যোগের ফলে প্রতিরক্ষা সরঞ্জামের মানোন্নয়নে এবং সেগুলির আন্তর্জাতিক বাজারের প্রতিযোগিতায় অংশ নিতে সুবিধা হবে।
ভারতীয় সশস্ত্র বাহিনীতে আকাশের যে সংস্করণটি ব্যবহার হয় তার থেকে যেটি রপ্তানী করা হবে সেটি একটু আলাদা।
আকাশ ছাড়াও দেশে তৈরি উপকূল অঞ্চলের নজরদারি ব্যবস্থা, রাডার এবং বিমান বাহিনীর বিভিন্ন নজরদারির সরঞ্জামের বিষয়ে নানা দেশ উৎসাহ দেখাচ্ছে। এই ধরণের সরঞ্জামের রপ্তানী ক্ষেত্রে দ্রুত অনুমোদন দেওয়ার জন্য একটি কমিটি তৈরি করা হয়েছে। প্রতিরক্ষা মন্ত্রী, বিদেশ মন্ত্রী এবং জাতীয় নিরাপত্তা উপদেষ্টা এই কমিটির সদস্য।
বিভিন্ন দেশে ভারতে তৈরি বৃহৎ প্রতিরক্ষা সরঞ্জাম রপ্তানীর বিষয়ে এই কমিটি অনুমোদন দেবে। এছাড়াও বিভিন্ন সরকারের মধ্যে যোগাযোগকে কাজে লাগানোর বিষয়ে সংশ্লিষ্ট কমিটি সাহায্য করবে।
দেশের অর্থনীতি ৫ লক্ষ কোটি মার্কিন ডলারের সমতুল অর্থনীতিতে পরিণত করতে ভারত সরকার উচ্চমানের প্রতিরক্ষা সরঞ্জাম রপ্তানীর বিষয়ে গুরুত্ব দিচ্ছে। এছাড়াও বন্ধু রাষ্ট্রগুলির সঙ্গে কৌশলগত সম্পর্ক উন্নয়নেও সরকার উৎসাহি।
রেলমন্ত্রক
রেনিগুন্টা থেকে “দুধ দূরন্ত”-ট্রেনের মাধ্যমে জাতীয় রাজধানীতে ১০ কোটি লিটার দুধ পরিবহণ করা হয়েছে
নতুন দিল্লি, ১০ অগাস্ট, ২০২১
অন্ধ্রপ্রদেশের রেনিগুন্টা থেকে “দুধ দূরন্ত” বিশেষ ট্রেনের মাধ্যমে জাতীয় রাজধানীতে ১০ কোটি লিটারেরও বেশি দুধ পৌঁছে দেওয়া হয়েছে । গত বছর ২৬ মার্চ এই বিশেষ ট্রেনের যাত্রাপথের সূচনা করা হয় । তারপর থেকে দক্ষিণ-মধ্য রেলের এই বিশেষ ট্রেন নিরবচ্ছিন্ন ভাবে এই কাজ চালিয়ে যাচ্ছে । এপর্যন্ত ৪৪৩টি ট্রিপের মাধ্যমে ২,৫০২টি দুধের ট্যাঙ্ক পরিবহণ করা হয়েছে ।
কোভিড ১৯-এর আগে নতুন দিল্লি এবং সংলগ্ন অঞ্চলের মানুষের দুধের চাহিদা পূরণের জন্য সাপ্তাহিক সুপারফাস্ট ট্রেনের সঙ্গে দুধের ট্যাঙ্কার যুক্ত করা হচ্ছিল । কিন্তু, কোভিড পরবর্তী সময়ে দেশে লকডাউনের জেরে যখন এই কাজ সম্ভব হচ্ছিল না, তখন দক্ষিণ-মধ্য রেল “দুধ দূরন্ত” নামে বিশেষ ট্রেন চালানোর কাজ শুরু করে । রেনিগুন্টা থেকে হজরত নিজামুদ্দিন স্টেশন পর্যন্ত ২,৩০০ কিলোমিটার যাত্রাপথ পেরোতে এই বিশেষ ট্রেনের সময় নেয় ৩০ ঘন্টা । “দুধ দূরন্ত” বিশেষ ট্রেনটি সাধারণত ৬টি দুধের ট্যাঙ্ক নিয়ে যাত্রা করে । প্রতিটি দুধের ট্যাঙ্কারে ৪০,০০০ লিটার দুধ ধারণের ক্ষমতা রয়েছে ।
CG/SS/RAB
(Visitor Counter : 138
স্বাস্থ্যওপরিবারকল্যাণমন্ত্রক
ভারতে কোভিড টিকাকরণ প্রায় ৮ কোটি আটটি রাজ্যে দৈনিক আক্রান্তের সংখ্যায় লাগাতার বৃদ্ধি ১৫টি রাজ্য ও কেন্দ্রশাসিত অঞ্চলে প্রতি ১০ লক্ষে নমুনা পরীক্ষার হার জাতীয় গড়ের তুলনায় কম
নয়াদিল্লি, ৫ এপ্রিল, ২০২১
কোভিড-১৯-এর বিরুদ্ধে লড়াইয়ে আরও একটি তাৎপর্যপূর্ণ সাফল্য হিসেবে দেশে আজ টিকাকরণ ৭ কোটি ৯০ লক্ষ ছাড়িয়েছে। প্রাথমিক তথ্য অনুযায়ী আজ সকাল ৭টা পর্যন্ত ৭ কোটি ৯১ লক্ষ ৫ হাজার ১৬৩টি টিকার ডোজ দেওয়া হয়েছে। এর মধ্যে ৯০ লক্ষ ৯ হাজার ৩৫৩ জন স্বাস্থ্যকর্মী প্রথম ডোজ, ৫৩ লক্ষ ৪৩ হাজার ৪৯৩ জন স্বাস্থ্যকর্মী দ্বিতীয় ডোজ, করোনার বিরুদ্ধে লড়াইয়ে অগ্রভাগে থাকা ৯৭ লক্ষ ৩৭ হাজার ৮৫০ জন কর্মী প্রথম ডোজ এবং ৪১ লক্ষ ৩৩ হাজার ৯৬১ জন কর্মী দ্বিতীয় ডোজ পেয়েছেন। অন্যদিকে, ৪৫ বছরের বেশি বয়সী ৪ কোটি ৯৯ লক্ষ ৩১ হাজার ৬৩৫ জন প্রথম ডোজ এবং ৯ লক্ষ ৪৮ হাজার ৮৭১ জন সুফলভোগী দ্বিতীয় ডোজ পেয়েছেন।
দেশে কোভিড টিকাকরণ অভিযানের ৭৯তম দিনে  ১৬ লক্ষ ৩৮ হাজার ৪৬৪টি টিকার ডোজ দেওয়া হয়েছে। এর মধ্যে ১৫ লক্ষ ৪০ হাজার ৬৭৬ জন সুফলভোগী প্রথম ডোজ এবং ৯৭ হাজার ৭৮৮ জন সুফলভোগী দ্বিতীয় ডোজ পেয়েছেন।
আটটি রাজ্যে দেশে মোট টিকাকরণের ৬০ শতাংশই দেওয়া হয়েছে। তাৎপর্যপূর্ণ বিষয় হল, টিকাকরণের হার বৃদ্ধির পাশাপাশি দেশে দৈনিক করোনায় আক্রান্তের সংখ্যা ক্রমবর্ধমান। পরিসংখ্যান অনুযায়ী গত ২৪ ঘণ্টায় ১ লক্ষ ৩ হাজার ৫৫৮ জন নতুন করে আক্রান্ত হয়েছেন। আটটি রাজ্যে – মহারাষ্ট্র, ছত্তিশগড়, কর্ণাটক, উত্তরপ্রদেশ, দিল্লি, তামিলনাড়ু, মধ্যপ্রদেশ ও পাঞ্জাবে দৈনিক আক্রান্তের সংখ্যা ক্রমশ বাড়ছে। এই আটটি রাজ্যে মোট আক্রান্তের হার ৮১.৯০ শতাংশ। কেবল মহারাষ্ট্রেই একদিনেই আক্রান্ত হয়েছেন ৫৭ হাজার ৭৪ জন। অন্যদিকে ছত্তিশগড়ে আক্রান্তের সংখ্যা ৫ হাজার ২৫০। কর্ণাটকে নতুন করে আক্রান্ত হয়েছেন ৪ হাজার ৫৫৩ জন।
উপরোক্ত আটটি রাজ্য বাদে হরিয়ানা, রাজস্থান, কেরল ও গুজরাটেও দৈনিক আক্রান্তের সংখ্যা ক্রমবর্ধমান।
দেশে সুস্পষ্টভাবে মোট করোনায় আক্রান্তের সংখ্যা ৭ লক্ষ ৪১ হাজার ৮৩০। এই সংখ্যা মোট আক্রান্তের প্রায় ৫.৮৯ শতাংশ। অবশ্য, গত ২৪ ঘণ্টায় সুস্পষ্টভাবে করোনায় আক্রান্তের সংখ্যা ৫০ হাজার ২৩৩টি কমেছে। দেশে পাঁচটি রাজ্যে – মহারাষ্ট্র, কর্ণাটক, ছত্তিশগড়, কেরল ও পাঞ্জাবে সামগ্রিকভাবে আক্রান্তের হার ৭৫.৮১ শতাংশ। শুধুমাত্র মহারাষ্ট্রেই আক্রান্তের হার প্রায় ৫৮.২৩ শতাংশ।
দেশে ১৫টি রাজ্য ও কেন্দ্রশাসিত অঞ্চলে প্রটি ১০ লক্ষে নমুনা পরীক্ষার হার জাতীয় গড়ের  তুলনায় কম। অন্যদিকে, দেশে আজ করোনায় সুস্থতার সংখ্যা দাঁড়িয়েছে ১ কোটি ১৬ লক্ষ ৮২ হাজার ১৩৬। জাতীয় স্তরে সুস্থতার হার ৯২.৮ শতাংশ। গত ২৪ ঘণ্টায় আরোগ্যলাভ করেছেন ৫২ হাজার ৮৪৭ জন।
দেশে গত ২৪ ঘণ্টায় করোনায় ৪৭৮ জনের মৃত্যু হয়েছে। এর মধ্যে আটটি রাজ্যে মৃত্যু হার ৮৪.৫২ শতাংশ। মহারাষ্ট্রে একদিনেই মারা গেছেন ২২২ জন। পাঞ্জাবে মৃত্যু হয়েছে ৫১ জনের।
দেশে ১২টি রাজ্য ও কেন্দ্রশাসিত অঞ্চলে গত ২৪ ঘণ্টায় করোনায় মৃত্যুর খবর নেই। এই রাজ্য ও কেন্দ্রশাসিত অঞ্চলগুলির মধ্যে রয়েছে – পণ্ডিচেরী, লাদাখ, নাগাল্যান্ড, মেঘালয়, মণিপুর, ত্রিপুরা, সিকিম, লাক্ষাদ্বীপ, মিজোরাম, আন্দামান ও নিকোবর দ্বীপপুঞ্জ, অরুণাচল প্রদেশ প্রভৃতি।
CG/BD/DM/
(
স্বাস্থ্যওপরিবারকল্যাণমন্ত্রক
রাজ্য/কেন্দ্রশাসিত অঞ্চলগুলির কাছে কোভিড-১৯ টিকার যোগান সম্পর্কিত সর্বশেষ তথ্য
রাজ্য/কেন্দ্রশাসিত অঞ্চলগুলিকে ৯৮ কোটি ৮৮ লক্ষেরও বেশি কোভিড টিকার ডোজ সরবরাহ
রাজ্য/কেন্দ্রশাসিত অঞ্চলগুলির কাছে ৮ কোটি ৮৯ লক্ষেরও বেশি টিকার ডোজ রয়েছে
নতুন দিল্লি, ১৪ অক্টোবর, ২০২১
কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ। সর্বজনীন কোভিড-১৯ টিকাকরণ কর্মসূচির নতুন পর্যায়ের সূচনা হয়েছে গত ২১ জুন। টিকা ডোজের যোগানের উপর ভিত্তি করে টিকাকরণ অভিযানের পরিধি বাড়ানো হচ্ছে। সেই সঙ্গে, আগাম টিকার ডোজ রাজ্য/কেন্দ্রশাসিত অঞ্চলগুলিতে সরবরাহ করা হচ্ছে, যাতে আগেভাগেই টিকাকরণের পরিকল্পনা করা যায়।
দেশব্যাপী টিকাকরণ অভিযানের অঙ্গ হিসাবে কেন্দ্রীয় সরকার রাজ্য/কেন্দ্রশাসিত অঞ্চলগুলিতে বিনামূল্যে কোভিড টিকা সরবরাহ করে আসছে। কেন্দ্রীয় সরকার টিকা উৎপাদক সংস্থাগুলির কাছ থেকে সংগৃহীত টিকার ৭৫ শতাংশই রাজ্য/কেন্দ্রশাসিত অঞ্চলগুলিতে সরবরাহ করছে।
পরিসংখ্যান অনুযায়ী, রাজ্য/কেন্দ্রশাসিত অঞ্চলগুলিকে এখনও পর্যন্ত ৯৮ কোটি ৮৮ লক্ষ ৮০ হাজার ২৩৫টি টিকার ডোজ সরবরাহ করা হয়েছে।
এমনকি, রাজ্য/কেন্দ্রশাসিত অঞ্চলগুলির কাছে টিকাকরণের জন্য ৮ কোটি ৮৯ লক্ষ ৮ হাজার ৪৩৫টি টিকার ডোজ হাতে রয়েছে।
(CG/BD/AS/
স্বাস্থ্যওপরিবারকল্যাণমন্ত্রক
প্রতিনিয়ত নমুনা পরীক্ষার সংখ্যা বৃদ্ধির ফলে দেশে ৩.৬ কোটির কাছাকাছি নমুনা পরীক্ষা হয়েছে
প্রতি ১০ লক্ষ জনের হিসেবে নমুনা পরীক্ষার পরিমাণ ২৬,০১৬টি
নয়াদিল্লী, ২৪ আগস্ট, ২০২০
কোভিড-১৯ মহামারীর বিরুদ্ধে সঠিক সময়ে ব্যবস্থা নেওয়ার জন্য সংক্রমিতদের দ্রুত চিহ্নিত করতে প্রচুর পরিমানে নমুনা পরীক্ষা করা হচ্ছে। এরফলে সংক্রিমতদের শনাক্ত করে তাঁদের নিভৃতাবাসে পাঠানো যাচ্ছে। যাঁদের চিকিৎসার প্রয়োজন তাঁদের চিকিৎসার ব্যবস্থা করা হচ্ছে। এ কারণে দেশে আরোগ্য লাভের হার বাড়ছে এবং সংক্রমিতদের মৃত্যুর হার কমছে।
গত ২৪ ঘন্টায় ৬,০৯,৯১৭টি নমুনা পরীক্ষা হয়েছে। এরফলে এ পর্যন্ত মোট ৩,৫৯,০২,১৩৭টি নমুনা পরীক্ষা হয়েছে। দেশজুড়ে নমুনা পরীক্ষার সুবিধা বাড়ানোর ফলে প্রতিদিন নমুনা পরীক্ষার হার বাড়ছে। শেষ পাওয়া হিসেব অনুযায়ী প্রতি ১০ লক্ষ জন পিছু ২৬,০১৬টি নমুনা পরীক্ষা হয়েছে। এই হার ক্রমশ বাড়ছে।
বিশ্ব স্বাস্থ্য সংস্থার পরামর্শ হল কোভিড-১৯ মহামারীকে আটকাতে জনস্বাস্থ্য এবং সামাজিক রীতিনীতির দিকে গুরুত্ব দিতে হবে। বিশ্ব স্বাস্থ্য সংস্থার পরামর্শ অনুযায়ী যেকোন দেশে প্রতি ১০ লক্ষ জনের হিসেবে দৈনিক ১৪০টি নমুনা পরীক্ষার প্রয়োজন।
দেশে বর্তমানে ৯৮৪টি সরকারি এবং ৫৩৬টি বেসরকারী অর্থাৎ মোট ১৫২০টি পরীক্ষাগারে নমুনা পরীক্ষা হচ্ছে। এরমধ্যে ৪৫৯টি সরকারি এবং ৩২৬টি বেসরকারী অর্থাৎ মোট ৭৮৫টি পরীক্ষাগারে রিয়েল টাইম আরটিপিসিআর-এর মাধ্যমে নমুনা পরীক্ষা করা হচ্ছে। ৪৯১টি সরকারী এবং ১২৬টি বেসরকারী অর্থাৎ ৬১৭টি পরীক্ষাগারে ট্রুন্যাটের মাধ্যমে এবং ৩৪টি সরকারি ও ৮৪টি বেসরকারী মোট অর্থাৎ ১১৮টি পরীক্ষাগারে সিবিন্যাটের মাধ্যমে নমুনা পরীক্ষা হচ্ছে।
কোভিড-১৯ এর বিষয়ে বস্তুনিষ্ঠ তথ্যের জন্য এবং এই মহামারী প্রতিরোধের বিষয়ে যে সব নির্দেশিকা জারি করা হয়েছে তা জানতে https://www.mohfw.gov.in/ লিঙ্কটি ক্লিক করুন। অথবা ট্যুইটার হ্যান্ডেল @MoHFW_INDIA.-এর সাহায্য নিতে পারেন।
কোভিড-১৯ এর বিষয়ে কোন জিজ্ঞাস্য থাকলে technicalquery.covid19[at]gov[dot]in অথবা ncov2019[at]gov[dot]in - এই দুটি ই-মেলে যোগাযোগ করা যাবে। ট্যুইটার হ্যান্ডেল @CovidIndiaSeva-এ ও প্রশ্ন করা যাবে।
এছাড়াও +৯১-১১-২৩৯৭-৮০৪৬ অথবা নিঃশুল্ক নম্বর ১০৭৫ এ ফোন করা যাবে। বিভিন্ন রাজ্য ও কেন্দ্রশাসিত অঞ্চলে কোভিড–১৯ সংক্রান্ত হেল্প লাইন নম্বরগুলির তালিকা পেতে চাইলে নীচের লিঙ্কে ক্লিক করুন -
https://www.mohfw.gov.in/pdf/coronvavirushelplinenumber.pdf
(CG/CB/NS
প্রধানমন্ত্রীরদপ্তর
'হর ঘর তিরঙ্গা' অভিযানের আওতায় জাতীয় পতাকার সঙ্গে ছবি তুলে আপলোড করতে নাগরিকদের প্রতি আহ্বান প্রধানমন্ত্রীর
নতুন দিল্লি, ১১ অগাস্ট, ২০২৩
প্রধানমন্ত্রী শ্রী নরেন্দ্র মোদী ১৩ থেকে ১৫ অগাস্টের মধ্যে 'হর ঘর তিরঙ্গা' অভিযানের আওতায় তিরঙ্গার সঙ্গে ছবি তুলে harghartiranga.com-এ আপলোড করতে নাগরিকদের প্রতি আহ্বান জানিয়েছেন।
একগুচ্ছ ট্যুইট বার্তায় প্রধানমন্ত্রী বলেছেন;
"'হর ঘর তিরঙ্গা' অভিযান স্বাধীনতার অমৃত মহোৎসবে নতুন উৎসাহের সঞ্চার করেছে। দেশবাসীকে এবছর এই অভিযানকে নতুন উচ্চতায় নিয়ে যেতে হবে। আসুন, ১৩ থেকে ১৫ অগাস্টের মধ্যে আমাদের গর্বের প্রতীক জাতীয় পতাকা উত্তোলন করি। তিরঙ্গার সঙ্গে আপনার সেলফিও অবশ্যই harghartiranga.com-এ আপলোড করবেন।"
"তিরঙ্গা স্বাধীনতা এবং জাতীয় ঐক্যের চেতনার প্রতীক। তিরঙ্গার সঙ্গে প্রতিটি ভারতীয়ের আবেগ জড়িয়ে আছে। তিরঙ্গা জাতির উন্নতির জন্য কঠোর পরিশ্রম করতে আমাদের অনুপ্রাণিত করে। আমি আপনাদের সবাইকে ১৩ থেকে ১৫ অগাস্টের মধ্যে 'হর ঘর তিরঙ্গা' অভিযানে যোগ দিয়ে তিরঙ্গার সঙ্গে আপনাদের ছবি harghartiranga.com-এ আপলোড করার অনুরোধ জানাচ্ছি।"
(AC/SD/AS/
সড়কপরিবহণওমহাসড়কমন্ত্রক
পরিকাঠামো এবং অতিক্ষুদ্র, ক্ষুদ্র ও মাঝারি শিল্পোদ্যোগ ক্ষেত্রে আন্তর্জাতিক বিনিয়োগ বৃদ্ধির আহ্বান জানালেন গড়করি
নতুন দিল্লি, ১২ আগষ্ট, ২০২০
কেন্দ্রীয় সড়ক পরিবহণ, মহাসড়ক ও অতিক্ষুদ্র, ক্ষুদ্র ও মাঝারি শিল্পোদ্যোগ মন্ত্রী শ্রী নীতিন গড়করি ভারতীয় মহাসড়ক এবং অতিক্ষুদ্র, ক্ষুদ্র ও মাঝারি শিল্পোদ্যোগ ক্ষেত্রে আন্তর্জাতিক সংস্থার বিনিয়োগ বৃদ্ধির আহ্বান জানিয়েছেন। তিনি বলেন, গাড়ি নির্মাণ শিল্প এবং অতিক্ষুদ্র, ক্ষুদ্র ও মাঝারি শিল্পোদ্যোগ ভারতীয় অর্থনীতির প্রধান দুই চালিকা শক্তি।
ভারত-অস্ট্রেলিয়া বণিক সভা ও বাণিজ্য- বিনিয়োগে মহিলা উদ্যোগপতি এবং সড়ক পরিকাঠামো ও অতিক্ষুদ্র, ক্ষুদ্র ও মাঝারি শিল্পোদ্যোগ ক্ষেত্রের যৌথ উদ্যোগে আয়োজিত এক অনুষ্ঠানে শ্রী গড়করি বলেন, ভারত এবং অস্ট্রেলিয়া পথ নিরাপত্তার ক্ষেত্রে একযোগে কাজ করছে। তিনি বলেন, এই পারস্পরিক সহযোগিতার ভিত্তিতে জনসাধারণের জন্য আরও উন্নত সড়ক যোগাযোগ ব্যবস্থাপনা এবং সচেতনতামূলক প্রচার চালানো হচ্ছে। ভারতীয় পথ নিরাপত্তা মূল্যায়ন কর্মসূচীর আওতায় ইতিমধ্যেই ২১,০০০ কিলোমিটার সড়ক নির্মাণ করা হয়েছে। এছাড়াও প্রায় ৩,০০০ কিলোমিটার দীর্ঘ সড়কে প্রযুক্তিগত উন্নতিসাধন করা হয়েছে। তিনি বলেন, উন্নততর সড়ক ইঞ্জিনিয়ারিং এবং জনসচেতনতা বৃদ্ধি থেকে এই উন্নতি এসেছে। এর ফলে, সড়ক দুর্ঘটনা প্রায় ৫০ শতাংশ হ্রাস পেয়েছে। শ্রী গড়করি আরও বলেন, ২০৩০ সালের মধ্যে পথ দুর্ঘটনায় মৃত্যুর হার শূন্যে মানিয়ে নিয়ে আসার লক্ষ্য নেওয়া হয়েছে।
কেন্দ্রীয় মন্ত্রী বলেন, সড়ক দুর্ঘটনা কমাতে তাঁর মন্ত্রক বিশেষ উদ্যোগ নিয়েছে। বিশ্বব্যাঙ্ক এবং এশীয় উন্নয়ন ব্যাঙ্ক প্রত্যেকেই এই প্রচার অভিযানে ৭,০০০ কোটি টাকা করে দেবে বলে জানিয়েছে। তিনি বলেন, সামাজিক সচেতনতা এবং শিক্ষা প্রদান, জরুরি পরিষেবাগুলিতে উন্নতিসাধন, চিকিৎসা বীমাতে জোর দেওয়া ইত্যাদির মাধ্যমে দেশে সড়ক দুর্ঘটনা কমিয়ে এনে পথ নিরাপত্তা ক্ষেত্রে লক্ষ্য অর্জনের কাছাকাছি পৌঁছানো সম্ভব হয়েছে। তিনি ২০১৯-র মোটরভেহিকেলস্ আইনের উল্লেখ করে জানান, দেশের পরিবহন ক্ষেত্রে বিভিন্ন দিকের উপর নজর রেখে এই আইনে প্রয়োজনীয় সংশোধন আনা হয়েছে।
কেন্দ্রীয় মন্ত্রী বলেন, কর্মসংস্থানের সুযোগ সৃষ্টি করতে সরকার গ্রামীণ কৃষি ও আদিবাসী অঞ্চলগুলিতে বিশেষ নজর দিয়েছে। তিনি বলেন, অতিক্ষুদ্র, ক্ষুদ্র ও মাঝারি শিল্পোদ্যোগ এমন একটি ক্ষেত্র যা আগামী দিনে ভারতীয় অর্থনীতির প্রধান চালিকা শক্তি হয়ে উঠবে। তিনি পরিকাঠামো এবং বীমা ক্ষেত্রে বিনিয়োগের যথেষ্ট সুযোগ রয়েছে বলেও উল্লেখ করেন।
অনুষ্ঠানে অস্ট্রেলিয়ার উপ প্রধানমন্ত্রী সেদেশের সড়ক ক্ষেত্রে বিশেষত পথ নিরাপত্তায় বিভিন্ন উদ্যোগের কথা তুলে ধরেন। তিনি আরও বলেন, ভারত ও অস্ট্রেলিয়ার মধ্যে সুদৃঢ় সম্পর্ক রয়েছে। আগামী দিনে এই সম্পর্ক আরও শক্তিশালী হয়ে উঠবে বলে দৃঢ় প্রত্যয় ব্যক্ত করেন। উপ প্রধানমন্ত্রী আরও বলেন, দুই দেশের মধ্যে বাণিজ্য সহ বিভিন্ন ক্ষেত্রে সম্পর্ক আগামী দিনে আরও বৃদ্ধি পাবে। তিনি পরাকাঠামো নির্মাণের উপর জোর দেন এবং বলেন যে, কোভিড-১৯ পরিস্থিতি কাটিয়ে ওঠার একটি গুরুত্বপূর্ণ উপায় হল দেশের পরিকাঠামো ক্ষেত্রে বিনিয়োগ বৃদ্ধি।
(CG/SS/SKD
নীতিআয়োগ
ডাসল্ট সিস্টেমের সঙ্গে অটল ইনোভেশন মিশন-এর অংশীদারিত্বে উদ্ভাবন ক্ষেত্রে আরও উৎসাহ যোগানো হয়েছে
নতুন দিল্লি, ১৬ সেপ্টেম্বর, ২০২১
নীতি আয়োগের আওতাধীন অটল ইনোভেশন মিশন ডাসল্ট সিস্টেমের মাধ্যমে সারা দেশে উদ্ভাবন ও উদ্যোক্তা ইকো সিস্টেমে উৎসাহ যোগাতে প্রস্তুত রয়েছে। অটল ইনোভেশন মিশন কর্মসূচির ভবিষ্যৎ পরিকল্পনায় এবং দেশে অটল ইনোভেশন মিশনের সুফল তুলে ধরতে আজ এক ভার্চুয়াল অনুষ্ঠানে অটল ইনোভেশন মিশন এবং ডাসল্ট সিস্টেমের মধ্যে একটি স্টেটমেন্ট অফ ইনটেন্ট  স্বাক্ষরিত হয়েছে। এই এসওআই -এর আওতায় ডাসল্ট সিস্টেমের সাহায্যে অটল টিংকারিং ল্যাব, অটল ইনভেশন মিশন ইনকিউবেটর, অটল কমিউনিটি ইনভেশন সেন্টার ইত্যাদি ক্ষেত্রে সাহায্য যোগানো হবে। এছাড়াও অটল নিউ ইন্ডিয়া চ্যালেঞ্জ এবং ছোট শিল্পোদ্যোগ ক্ষেত্রে অটল রিসার্চ ও ইনোভেশনে সহযোগিতা দান করা হবে।
অটল ইনোভেশন মিশনের মিশন ডিরেক্টর ডঃ চৈতন্য বৈষ্ণব জানিয়েছেন যে ডাসল্টের সঙ্গে বন্ধুত্বপূর্ণ অংশীদারিত্বের মাধ্যমে দেশে অটল ইনোভেশন ইকো ব্যবস্থাপনার সম্প্রসারণে বিশেষ উদ্যোগ নেওয়া হয়েছে। তিনি বলেন, এই উদ্যোগ ভারতীয় স্টার্টআপ ক্ষেত্রে এক নতুন দরজা খুলে দেবে। এদিনের এই অনুষ্ঠানে উপস্থিত ডাসল্ট সিস্টেমের ভারতে নিযুক্ত ম্যানিজিং ডিরেক্টর দীপক এনজি জানিয়েছেন যে অটল ইনোভেশন মিশনের সঙ্গে যৌথভাবে কাজ করার মূল উদ্দেশ্যই হলো সরকার পরিচালিত স্টার্টআপ ক্ষেত্রগুলির উন্নতিসাধন। এতে বৈদ্যুতিক যানবাহন, ব্যাটারি ও চার্জিং পরিকাঠামো, চিকিৎসা সংক্রান্ত যন্ত্রপাতি ইত্যাদি ক্ষেত্রে ভবিষ্যতে সুস্থায়ী সমাধানের পথ খুঁজে বের করা সম্ভবপর হবে।
CG/SS/SKD/
(Visitor Counter : 137
শিল্পওবাণিজ্যমন্ত্রক
জেম – এর কার্যকারিতা এবং কিছু নতুন বৈশিষ্ট্যের বিষয়ে সচেতনতা গড়ে তুলতে শিলিগুড়িতে সেলার সংবাদ – এর আয়োজন
শিলিগুড়ি, ১৯ সেপ্টেম্বর, ২০২২
কেন্দ্রের ই-মার্কেট প্লেস বা গভর্নমেন্ট ই-মার্কেট প্লেস  – এর কার্যকারিতা ও কিছু নতুন বৈশিষ্ট্যের বিষয়ে সচেতনতা গড়ে তুলতে শিলিগুড়িতে একটি বিশেষ অনুষ্ঠানের আয়োজন করা হয়। এমএসএমই, মহিলাদের স্বনির্ভর গোষ্ঠী এবং স্টার্টআপ-গুলির মতো বিভিন্ন বিক্রেতা গোষ্ঠীর সদস্যরা ‘সেলার সংবাদ’ অর্থাৎ বিক্রেতাদের জন্য খবর শীর্ষক এই অনুষ্ঠানে যোগ দেন।
নতুন দিল্লির জেম – এর পরিষেবা সংক্রান্ত নির্দেশক শ্রী সায়ন্তন রায় আলোচনায় জানান, বিক্রেতারা জেম – এর মাধ্যমে আরও বেশি তাঁদের পণ্য বিক্রির সুযোগ পাবেন। যেহেতু এটি জাতীয় স্তরে সরকারের পণ্য সংগ্রহের পোর্টাল, তাই এর যথেষ্ট গুরুত্ব রয়েছে। দক্ষতা, স্বচ্ছতা এবং সমন্বিত উদ্যোগের মাধ্যমে এই পোর্টাল পরিচালিত হয়। এর ফলে, প্রত্যক্ষ যোগাযোগ, কাগজ-কলমের মাধ্যমে হিসেব রাখা বা নগদ আর্থিক লেনদেনের মতো বিষয়গুলির এখানে প্রয়োজন হয় না। এ পর্যন্ত ৩ লক্ষ ২ হাজার কোটি টাকারও বেশি প্রায় ১ কোটি লেনদেন এই পোর্টালের মাধ্যমে হয়েছে। ২০২১-২২ অর্থবর্ষে এর সাহায্যে ১ লক্ষ কোটি টাকারও বেশি পণ্য সংগ্রহ করে এক নতুন দৃষ্টান্ত স্থাপিত হয়েছে।
২০১৬’র ৯ অগাস্ট পোর্টালের সূচনার পর এর মাধ্যমে পণ্য সামগ্রী বিক্রি ও সংগ্রহ করার পরিমাণ ক্রমশ বেড়েছে। বর্তমানে এই সংখ্যা ১০ হাজার অতিক্রম করেছে। বিক্রেতারা যাতে তাঁদের অভিজ্ঞতা সকলের সঙ্গে ভাগ করে নিতে পারেন এবং অন্যান্যদের থেকে ভালো পদ্ধতি সম্পর্কে জানতে পারেন, তার জন্য ‘সেলার সংবাদ’ আয়োজনের উদ্যোগ নেওয়া হয়েছে।
ভারতের সরকারি পর্যায়ে পণ্য সামগ্রী সংগ্রহ করার ক্ষেত্রে জেম বিক্রেতাদের মধ্যে গুরুত্বপূর্ণ প্রভাব বিস্তার করতে পেরেছে। অনুষ্ঠানে জেম – এর পশ্চিমবঙ্গ ও সিকিম অঞ্চলের ফেসিলিটেটর শ্রী বিশ্বজিৎ সরকার উপস্থিত ছিলেন।
PG/CB/SB
(Visitor Counter : 20
প্রধানমন্ত্রীরদপ্তর
প্রধানমন্ত্রী উত্তরায়ণ উপলক্ষে দেশবাসীকে শুভেচ্ছা জানিয়েছেন
নয়াদিল্লি, ১৪ জানুয়ারি, ২০২৩
প্রধানমন্ত্রী শ্রী নরেন্দ্র মোদী উত্তরায়ণ উপলক্ষে দেশবাসীকে শুভেচ্ছা জানিয়েছেন।
প্রধানমন্ত্রী তাঁর ট্যুইট বলেন;
“উত্তরায়ণ উপলক্ষে শুভেচ্ছা জানাই। সকলের জীবন আনন্দময় হোক।”
PG/PM/NS
(